S-740/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 27. september 2016, á hendur Þ-kvk-þgf E-kvk-þgf D-kvk-þgf, kennitala 000000-0000, [...],[...] í Reykjavík, fyrir fíkniefnalagabrot með því að hafa, föstudaginn 13. maí 2016, í herbergi J að [...],[...]í Reykjavík, haft í vörslum sínum 26 kannabisplöntur og 6,75 grömm af kannabislaufum og hafa um nokkurt skeið fram til þessa dags ræktað greindar plöntur, sem lögregla fann eftir leit.

Telst brot þetta varða við 2. gr., sbr. 4., 5. og 6. gr. laga nr. 65/1974 um ávana- og fíkniefni, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar, til greiðslu alls sakarkostnaðar og til að sæta upptöku á 26 kannabisplöntum og 6,75 grömmum af kannabislaufum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Einnig er krafist upptöku á tjaldi, tveimur lömpum, viftu, tímarofa, tveimur straumbreytum og loftsíu, samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í júní 1991. Samkvæmt framlögðu sakavottorði, dagsettu 21. september 2016, hefur ákærða ekki áður verið fundin sek um refsiverða háttsemi. Með hliðsjón af sakarefni þessa máls þykir refsing ákærðu hæfilega ákveðin fangelsi í tvo mánuði en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Með vísan til lagaákvæða í ákæru eru gerðar upptækar til ríkissjóðs 26 kannabisplöntur, 6,75 grömm af kannabislaufum, tjald, tveir lampar, vifta, tímarofi, tveir straumbreytar og loftsía, sem lögregla lagði hald á við rannsókn málsins.

Ákærða greiði málsvarnarþóknun skipaðs verjanda síns, J-kk-ef I-kk-ef Þ-kk-ef hdl., 80.600 krónur, að meðtöldum virðisaukaskatti, og 86.815 krónur í annan sakarkostnað.

Af hálfu ákæruvaldsins flutti málið D-kvk-nf Ö-kvk-nf V-kvk-nf aðstoðar-saksóknari.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, Þ-kvk-nf E-kvk-nf D-kvk-nf, sæti fangelsi í tvo mánuði en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærða almennt skilorð 57. gr. laga nr. 19/1940.

Upptækar eru gerðar til ríkissjóðs 26 kannabisplöntur, 6,75 grömm af kannabislaufum, tjald, tveir lampar, vifta, tímarofi, tveir straumbreytar og loftsía.

Ákærða greiði málsvarnarþóknun skipaðs verjanda síns, J-kk-ef I-kk-ef Þ-kk-ef hdl., 80.600 krónur og 86.815 krónur í annan sakarkostnað.

V-kvk-nf S-kvk-nf